OsteCompagniet

OsteCompagniet AS er et heleid datterselskap av TINE BA, som ble grunnlagt i februar 2003 og holder til på Brynseng i Oslo. Gründer og daglig leder frem til september 2007 var Susanne Almestad, da Rune Jenssen overtok. I 2011 hadde bedriften 12 ansatte, omsatte for rundt 300 millioner kroner, og hadde 200 ostevarianter i sitt sortiment. 

OsteCompagniet har ansvar for utvalgte nisjeprodukter og spesialiteter innen ost fra Tine, i tillegg til importert ost fra utvalgte land. Det er også en markedskanal for småskalaprodusenter med støtte fra Verdiskapningsprogrammet for mat i Norge. OsteCompagniet har også fått støtte fra Innovasjon Norge for et prosjekt rettet mot småskala osteproduksjon i Norge.

Små gårdsmeierier har trukket frem logistikken til Tine som veldig bra, men har også kritisert selskapet for at småskala-oster lett har druknet blant Tines andre oster i butikkene. I 2008 kom 7 til 8 % av OsteCompagniets salgsomsetning på 230 millioner kroner fra småskala-ost. I 2011 sa daglig leder, Rune Jenssen at salget av gårdsost hadde vært nedadgående de siste årene, og at selskapet ville forsøke å arbeide mer mot dagligvarebutikkene med utvikling av ostedisker. OsteCompagniet markedsfører også norske nisjeprodukter i utlandet.

Referanser

Eksterne lenker
 
 Om Verdiskapningsprogrammet for mat

Selskaper etablert i 2003
TINE